Kroaz santel Or Zalver, ha kustumou  dibeh.  Eñvel a rin Mikêl Nobletz,  Bet eo dre Leon e peb parrez ;  Hag e ziskibl an tad Màner,  Manah santel, gwir brezeger.  E Leon e talh an dud bepred do Brezoneg,  Vel ma chom ar brennig en aod ouz ar herreg ;  Karoud a reont ivez o bro, o farkeier,  Evel gweñvi a reont pell dioh o lanneier.  Ar baotred yaouank a vro-Leon  A zo enkrez en o halon,  Pa rankont, siwaz ! dilezel,  O farrez, o bro Breiz-lzel.  Leoniz a ya bep bloaz gand feiz dar  pardoniou,  Evel ma z ee gwechall a-raozo o zadou ;  Ar hustumou santel euz eur rumm degile  Koulz hag eun degouez sakr a dremen e leve.  E Leon ar merhed, ar gwazed,  Dirag o skeud ne grenont ket ;  Hen diskouezet o-deus ervad,  Neus ket pell choaz, mhoh-eus soñj vad.  Eur flourdelizenn goant e Leon a zo savet,  Eun iliz kaer meurbed, da Vamm Jezuz gouestlet ;  Piou neo bet er Folgoad e-harz skeudenn Vari,  O skuilla daelou puill, o kana, o pedi  ?…  Eun dudi vez gweled Leoniz  Da zeiz ar pardon deuet gand feiz,  Da zaludi en iliz koz  Rouanez vad ar baradoz.  Evel kador sant Per, bro-Leon zo war ar roh,  Noufe beza harpet war diazez kreñvoh ;  Ar mor diroll a sko, a sko pell amzer zo,  Hep he diskara tamm, biken nhe diskaro !  Leoniz o-deus eur penn kaled,  Evel ar vro leh int ganet ;  Ar vourrevien nhellint biken  57